BTS X  Brick Live cafe เป็นอีกร้านของซุปตาร์เกาหลีชื่อดังที่มาเปิดใน Show DC โดยร้านนี้จะตั้งอยู่ชั้น 1 โซนร้านอาหาร มีเมนูยอดนิยมเป็นเครื่องดื่มและวัฟเฟิลอบสดหน้าตาน่าทาน ที่เราจะมาชิมในครั้งนี้ค่ะ

เมนูวัฟเฟิลที่นี่จะมีตัวอย่างที่ทำจากของจริงวางโชว์ไว้ให้ดูด้านหน้า ซึ่งช่วยให้ตัดสินใจง่ายขึ้นเยอะเลยค่ะ 

# เมนูที่สั่ง #
- Apple caramel waffle
วนิลลาวัฟเฟิลกับแอปเปิ้ลคาราเมล วิปครีม ป๊อบคอร์นคาราเมล และราดซอสคาราเมลมาด้านบน
+ รสชาติ ตัววัฟเฟิลกรอบนอกข้างในฟูเบาไม่หวานจัด แอปเปิ้ลราคาเมลหวานอมเปรี้ยวนิดๆ ป๊อบคอร์นน่าจะใช้ของยี่ห้อตามท้องตลาด กรอบดีหวานๆเค็มๆใช้ได้ ส่วนวิปครีมขอเปลี่ยนเป็นไอศครีมสตรอเบอรี่แทนรสออกนมๆ ทานกับวัฟเฟิลก้อโอเคอยู่ค่ะ

เครื่องดื่มเราขอเป็นน้ำร้อน ก้อเสิร์ฟมาแก้วใหญ่พร้อมจานรองแก้วสีสันสดใสที่ทำจากเลโก้ ทุกอย่างเกือบดียกเว้นช้อนส้อมที่เป็นพลาสติก เวลาทานวัฟเฟิลกรอบๆเลยค่อนข้างลำบากหน่อยค่ะ

ถ้าชอบวัฟเฟิลแนวกรอบนอกนุ่มใน ถึงไม่ใช่สาวกเกาหลีก้อแวะไปชิมกันดูได้นะคะ แถวนี้คนไม่พลุกพล่านดี มีรถรับ-ส่งตามสถานที่สำคัญๆ และถ้าขับรถไปก้อมีที่จอดสะดวกสบายมากๆค่ะ



